4. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Ι. 987 της 25 Οκτ./2 Νοεμ. 1963 (ΦΕΚ Β΄ 492) Περί καθιερώσεως προσωρινής ατελείας επί της παραφίνης της χρησιμοποιουμένης δι΄ επάλειψιν ξυλίνων βαρελίων εξαγομένων πλήρων ελαιών και λοιπών προϊόντων. ΄Εχοντες υπ΄ όψιν: α)Τας διατάξεις του Νόμ. 4607/1930, περί τροποποιήσεως διατάξεων των περί Τελωνειακού Δασμολογίου Νόμων, ως αύται ετροποποιήθησαν και συνεπληρώθησαν δια των διατάξεων του Νόμ. 2861/1954, περί μέτρων ενισχύσεως της εξαγωγής βιομηχανικών και άλλων εγχωρίων προϊόντων και β)Την από 16ης Οκτ. 1963 γνωμοδότησιν της Επιτροπής του άρθρ. 6 του ανωτέρω υπ΄ αριθ. 2861/1954 Νόμου, αποφασίζομεν: ΄Αρθρ.1.-«Εις ανεγνωρισμένους εξαγωγείς εγχωρίων προϊόντων επιτρέπεται η επί προσωρινή ατελεία εισαγωγή παραφίνης της δασμολογικής κλάσεως 2713Α προς επάλειψιν εσωτερικώς, ξυλίνων βαρελίων εξαγομένων εις αλλοδαπήν πλήρων δι΄ ελαιών και λοιπών εγχωρίων προϊόντων, εντός έτους από της παραλαβής της παραφίνης». Το άρθρ. 1 ετροποποιήθη ως άνω δια της υπ΄ αριθ. Α 6671/389 της 26 Μαρτ./8 Απρ. 1964 αποφ. Υπ. Οικονομικών και Βιομηχανίας (ΦΕΚ Β΄ 127). ΄Αρθρ.2.-Η ποσότης της παραφίνης της χρησιμοποιουμένης δια την επάλειψιν εκάστου βαρελίου προς πίστωσιν της σχετικής πράξεως προσωρινής ατελείας καθορίζεται ως ακολούθως: α)Προκειμένου περί βαρελίων χωρητικότητος πεντήκοντα μέχρις εξήκοντα χιλ/μων παραφίνη γραμμάρια 400. β)Προκειμένου περί βαρελίων χωρητικότητος εκατόν χιλ/μων και άνω παραφίνη γραμμάρια 700. «γ)Προκειμένου περί βαρελίων χωρητικότητος είκοσι πέντε χιλ/μων, παραφίνη γραμμάρια 150». Η περίπτ. γ΄ προσετέθη δια της υπ΄ αριθ. 1720/32 της 15/29 Νοεμ. 1967 αποφ. Υπ. Οικονομικών και Βιομηχανίας (ΦΕΚ Β΄ 704) ΄Αρθρ.3.-«Κατά την εξαγωγήν των βαρελίων πλήρων δια των εν άρθρ. 1 προϊόντων θα διενεργήται υπό αρμοδίου οργάνου της Τελωνειακής Αρχής επαλήθευσις και θα διαπιστούται η επάλειψις τούτων, εσωτερικώς, δια παραφίνης. Επί αδυναμίας των τελωνειακών οργάνων προς διαπίστωσιν της χρησιμοποιήσεως παραφίνης ο εν τη ανωτέρω παραγράφω έλεγχος θα διενεργήται υπό οργάνου του οικείου παραρτήματος του Γενικού Χημείου του Κράτους ή του αρμοδίου γεωπόνου». Το άρθρ. 3 ετροποποιήθη ως άνω δια της υπ΄ αριθ. Α 6671/389 της 26 Μαρτ./8 Απρ.1964 απόφ.Υπ. Οικονομικών και Βιομηχανίας (ΦΕΚ Β΄ 127) ΄Αρθρ.4.-1.Οι εξαγωγείς οι προτιθέμενοι να τύχωσι του ευεργετήματος της επί προσωρινή ατελεία εισαγωγής παραφίνης δέον όπως καταθέσωσιν εις το Τελωνείον εις την περιφέρειαν του οποίου κείται η έδρα της επιχειρήσεώς των αίτησιν εν τη οποία δέον να αναγράφωνται τα κάτωθι στοιχεία: α)Το ονοματεπώνυμον τούτων και το του αντιπροσώπου των. β)Την πόλιν και την θέσιν εις την οποίαν θέλει αποθηκευθή η εισαγομένη παραφίνη και τα δια ταύτης επαλειφόμενα βαρέλια και  γ)Την ποσότητα της παραφίνης η οποία αναγκαιοί αυτοίς κατ΄ έτος. Επί τη επιβολή ταύτης και επί τη βάσει της εξαγωγικής δραστηριότητος του εξαγωγέως ο αρμόδιος Τελώνης αποφαίνεται περί της παραδοτέας κατ΄ έτος ποσότητος παραφίνης. ΄Αρθρ.5.-Την επομένην της λήξεως της εν άρθρ. 1 προθεσμίας χρεούνται οι δασμοί και οι λοιποί φόροι οι αναλογούντες επί της ποσότητος της παραφίνης της μήπω χρησιμοποιηθείσης δι΄ επάλειψιν εξαχθέντων βαρελίων, οι οποίοι εισπράττονται εντόκως, συμφώνως προς τας διατάξεις του άρθρ. 3 του Νόμ. ΒΡΝΗ/1893. (Αντί της σελ. 504,01(α) Σελ. 504,01(β) Τεύχος 443-Σελ. 49 Πρώτες ύλες Ξύλινων Βαρελιών 30.Η.ζ.4 30.Η.ζ.4 Πρώτες ύλες Ξύλινων Βαρελιών 